Femåring bortført i Bamble
Moren og to menn sperret veien med bil og tok med seg femåringen, skriver Telemarksavisa. Moren og hennes to hjelpere skal ha kjørt en sølvgrå Saab 9-3. - Hendelsen skjedde etter et akuttvedtak om omsorgsovertakelse gjort av barnevernet, og saken har høy prioritet. På det nåværende tidspunkt har vi ikke ytterligere informasjon i saken, sier operasjonsleder Erik Nordal ved Telemark politidistrikt. Moren er nå siktet for frihetsberøvelse, og politiet har varslet flyplasser og grenseoverganger ut av Norge. Politiet hadde ved 20.30-tiden onsdag kveld fortsatt ikke fått kontakt med kvinnen eller nye opplysninger i saken, opplyser Telemark politidistrikt til NTB.
Et barn på fem år ble onsdag morgen kidnappet av sin egen mor da barnet var på vei til barnehagen i en drosje onsdag morgen.